Document ID: 32011R0675

A BIZOTTSÁG 675/2011/EU VÉGREHAJTÁSI RENDELETE
(2011. július 13.)
az 1067/2008/EK rendelettel megnyitott, a kiválótól eltérő minőségű közönséges búzára vonatkozó vámkontingens III. alkontingense keretében 2011. július 1-jétől2011. július 8-ig benyújtott behozataliengedély-kérelmekre alkalmazandó odaítélési együttható megállapításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
mivel:
(1)
Az 1067/2008/EK bizottsági rendelet (3) teljes éves vámkontingenst nyitott 2 989 240 tonna, a kiválótól eltérő minőségű közönséges búza behozatalára. Ez a kontingens három alkontingensre van felosztva.
(2)
Az 1067/2008/EK rendelet 3. cikkének (3) bekezdése a III. (09.4125 tételszámú) alkontingenst négy negyedéves alidőszakra osztja fel, és a 3. alidőszakra vonatkozó mennyiséget 594 597 tonnában határozza meg a 2011. július 1-jétőlszeptember 30-ig tartó időszakra.
(3)
A 632/2011/EU bizottsági végrehajtási rendelet (4) a 2011. év tekintetében az 1067/2008/EK rendelet 3. cikkének (3) bekezdésében foglaltaktól való eltérésről rendelkezik, összevonva a III. (09.4125 tételszámú) alkontingens 3. és 4. alidőszakát, és 1 189 193 tonnában állapítja meg a 2011. július 1-jétőldecember 31-ig tartó 3. alidőszakban rendelkezésre álló mennyiséget.
(4)
Az 1067/2008/EK rendelet 4. cikkének (3) bekezdése szerinti közlemény alapján megállapítható, hogy az említett rendelet 4. cikke (1) bekezdésének második albekezdésével összhangban, a 2011. július 1. (brüsszeli idő szerint) 13 óra és 2011. július 8. (brüsszeli idő szerint) 13 óra közötti időszakban benyújtott kérelmek a rendelkezésre álló mennyiséget meghaladó mennyiségre vonatkoznak. Ezért helyénvaló az igényelt mennyiségekre alkalmazandó odaítélési együttható megállapításával meghatározni, hogy a behozatali engedélyek milyen mennyiségekre bocsáthatók ki.
(5)
Indokolt továbbá, hogy az 1067/2008/EK rendeletben említett III. alkontingens keretében ne kerüljön sor további behozatali engedélyek kibocsátására a folyó kontingensidőszakra.
(6)
A behozatali engedélyek kibocsátására irányuló eljárás hatékony lebonyolítása érdekében ennek a rendeletnek indokolt kihirdetését követően azonnal hatályba lépnie,
ELFOGADTA EZT A RENDELETET:
1. cikk
(1) Az 1067/2008/EK rendeletben említett III. alkontingensre vonatkozóan a 2011. július 1. (brüsszeli idő szerint) 13 óra és 2011. július 8. (brüsszeli idő szerint) 13 óra közötti időszakban benyújtott minden behozataliengedély-kérelem esetében az engedély kibocsátásakor a kért mennyiségre 50,926778 %-os odaítélési együtthatót kell alkalmazni.
(2) Az 1067/2008/EK rendeletben említett III. alkontingensre vonatkozóan 2011. július 8. brüsszeli idő szerint 13 órától benyújtott engedélykérelmekben szereplő mennyiségekre vonatkozó engedélyek kibocsátását a folyó kontingensidőszakra fel kell függeszteni.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. július 13-án.

Labels: 3
17